open-index/open-wikipedia-markdown huggingface dataset:
போயிங் ஈ-3 சென்ட்ரி

**போயிங் ஈ-3 சென்ட்ரி** (*Boeing E-3 Sentry*) என்பது அமெரிக்க வான்படை, நேட்டோ, பிரெஞ்சு வான்படை, சவூதி அரேபிய வான்படை போன்ற பலநாடுகள் பரவலாகப் பயன்படுத்தப்படும் வான்வழி முன்னெச்சரிக்கைக் கட்டுப்பாட்டகம் (AWACS) கண்காணிப்பு வானூர்தியாகும். இது அனைத்து வானிலையிலும் இயங்கக்கூடிய விரிவான கண்காணிப்பு, தகவல் தொடர்பு மற்றும் முன்களக் கட்டுப்பாட்டு நடுவமாகச் செயல்படுகிறது. இதன் தனித்துவமான அடையாளம், வானூர்தியின் பின்புறத்தில் பொருத்தப்பட்டுள்ள பிரம்மாண்டமான சுழலும் ரேடார் குவிமாடமே (rotodome) ஆகும்.ஈ-3 சென்ட்ரி பல தசாப்தங்களாகச் சிறந்த சேவையாற்றிய போதிலும், இதன் பயன்பாடு பல ஆண்டுகளாகிவிட்டதால், அமெரிக்க வான்படை இதற்கு மாற்றாக ஈ-7 வெட்ச்சுடெய்ல் (E-7 Wedgetail) வானூர்திகளைப் பயன்படுத்தத் தொடங்கியுள்ளது.

## வரலாறு
முதல் போயிங் ஈ-3 சென்ட்ரி வானூர்திகள் மார்ச் 1977 ஆம் ஆண்டு முதல் அமெரிக்க வான்படையில் அதிகாரப்பூர்வமாக இணைக்கப்பட்டன. பனிப்போரின் காலகட்டத்தில் சோவியத் ஒன்றியத்தின் அச்சுறுத்தல்களைக் கண்காணிக்கவும், நேட்டோ நாடுகளின் வான்வெளியைப் பாதுகாக்கவும் இவை பெரும் பங்காற்றின. 1991 ஆம் ஆண்டு நடைபெற்ற பாலைவனப் புயல் நடவடிக்கையின்போது (Operation Desert Storm), ஈ-3 சென்ட்ரி வானூர்திகள் நேச நாட்டுப் படைகளின் தாக்குதல்களை ஒருங்கிணைப்பதிலும், ஈராக் படைகளின் நடமாட்டங்களைக் கண்காணிப்பதிலும் முக்கியப் பங்கு வகித்தன. அந்தப் போரின்போது வீழ்த்தப்பட்ட 40 எதிரி வானூர்திகளில், 38 வானூர்திகளை வீழ்த்துவதற்கு ஈ-3 கட்டுப்பாட்டாளர்களே வழிகாட்டினர்.

## வடிவமைப்பு
ஈ-3 சென்ட்ரியின் அடிப்படை வடிவமைப்பு, வெற்றிகரமான போயிங் 707-320பி (Boeing 707-320B) வணிக வானூர்தியின் கட்டமைப்பைக் கொண்டு உருவாக்கப்பட்டது. பனிப்போரின் உச்சத்தில், அமெரிக்க வான்படையின் வான்வழிப் பாதுகாப்பு, ஒருங்கிணைப்புத் தேவைகளை நிறைவு செய்வதற்காக, இது தனித்துவமான வடிவமைக்கப்பட்டது. இதன் முதன்மை ரேடார் அமைப்பு, தரை மட்டத்திலிருந்து, படைமண்டலம்) வரையுள்ள 400 கிலோமீட்டர்களுக்கும், மேலான சுற்றளவில் உள்ள வான்வழி இலக்குகளைத் துல்லியமாகக் கண்டறியும் திறன் கொண்டது. இந்த வானூர்தியானது வானில் பறந்துகொண்டிருக்கும்போதே  எரிபொருள் நிரப்பும் வசதி கொண்டது. பறந்து கொண்டே, நூற்றுக்கணக்கான எதிரி, நட்பு வானூர்திகளை ஒரே நேரத்தில் கண்காணிக்கவும் வழிகாட்டவும் முடிகிறது.

## மேற்கோள்கள்

பகுப்பு:அமெரிக்கப் போர் வானூர்திகள்
உந்தவல்லி சிறீதேவி

**உந்தவல்லி சிறீதேவி** (*Undavalli Sridevi*)(பிறப்பு 1968) என்பவர் இந்திய அரசியல்வாதியும் ஆந்திரப் பிரதேச மாநிலத்தைச் சேர்ந்த ஒரு மருத்துவரும் ஆவார். இவர் ஆந்திரப் பிரதேசத்தின் தாடிக்கொண்டா சட்டமன்றத் தொகுதியின் தற்போதைய சட்டமன்ற உறுப்பினராக உள்ளார்.

## ஆரம்பகால வாழ்க்கை மற்றும் கல்வி
குண்டூர் மாவட்டத்தில் உள்ள தடிக்கொண்டாவில் உந்தவல்லி சிறீதேவி பிறந்தார். 1993ஆம் ஆண்டில் பெங்களூரில் தனது மருத்துவக் கல்வியினை முடித்தார். இவரது தந்தை உந்தவல்லி சுப்பராவ் 1978ஆம் ஆண்டில் ரெட்டி காங்கிரசிலிருந்து தாடிக்கொண்டா தொகுதியில் சட்டமன்ற உறுப்பினர் பதவிக்குப் போட்டியிட்டார்.

## அரசியல்
2017ஆம் ஆண்டில், சிறீதேவி ஒய். எஸ். ஆர் காங்கிரசு கட்சியில் சேர்ந்து, 2019 ஆந்திரப் பிரதேச சட்டப்பேரவைத் தேர்தலில் தடிகொண்டா சட்டமன்றத் தொகுதியில் போட்டியிட்டு, தெலுங்கு தேசம் கட்சி வேட்பாளரும் தற்போதைய அப்போதைய சட்டமன்ற உறுப்பினராக தெனாலி சுரவன் குமாரைவிட 4,433 வாக்குகள் கூடுதலாகப்பெற்று வெற்றி பெற்றார்.

மார்ச் 2023இல், அவர் ஒய். எஸ். ஆர் காங்கிரசு கட்சியில் இருந்து இடைநீக்கம் செய்யப்பட்டார். கட்சி மாறி வாக்களிப்பு குற்றச்சாட்டுகள் இதற்குக் காரணம். இடைநீக்கம் செய்யப்பட்டதைத் தொடர்ந்து, சிறீதேவி தான் ஒரு தலித் சட்டமன்ற உறுப்பினர் என்பதால் தான் அவதூறு செய்யப்பட்டதா தெரிவித்தார். இவர் தெலுங்கு தேசம் கட்சி அல்லது ஜனசேனா கட்சி சேரலாம் என்று ஊடகங்களில் ஊகங்கள் எழுந்தன.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
கிமிதி மிருணாளினி

**கிமிதி மிருணாளினி** (*Kimidi Mrunalini*)(பிறப்புஃ 5 மார்ச் 1958) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் 2014 ஆந்திரப் பிரதேச சட்டப்பேரவைத் தேர்தலில் விஜயநகர மாவட்டத்தில் உள்ள சீபுருபள்ளி சட்டமன்றத் தொகுதியிலிருந்து தெலுங்கு தேசம் கட்சி சார்பில் போட்டியிட்டு வெற்றி பெற்றார்.

### தனிப்பட்ட வாழ்க்கை
மிருணாளினி சீப்புருபள்ளியைச் சேர்ந்தவர். இவர் அரசியல்வாதியும் முன்னாள் சட்டமன்ற உறுப்பினருமான கிமிதி கணபதி ராவை மணந்தார். இவரது மைத்துனர் கிமிதி கலா வெங்கட ராவ் மற்றும் இவரது மகன் நாகார்ஜுனாவும் அரசியலில் உள்ளனர்.

## அரசியல்
2014ஆம் ஆண்டில் சீபுருபள்ளி சட்டமன்றத் தொகுதியிலிருந்து முதன்முறையாக சட்டமன்ற உறுப்பினராக மிருணாளினி காங்கிரசு மூத்த தலைவர் போட்சா சத்யநாராயணாவை 20,842 வாக்குகள் வித்தியாசத்தில் தோற்கடித்தார். இவர் 2014 முதல் தெலுங்கு தேசம் அரசாங்கத்தில் கிராமப்புற மேம்பாட்டு அமைச்சராகவும் இருந்தார். ஆனால் ஏப்ரல் 2017இல் அவரது மைத்துனர் கிமிதி கலா வெங்கட ராவ் அமைச்சராக நியமிக்கப்பட்டபோது நீக்கப்பட்டார். இவர் முன்னாள் விஜயநகர மாவட்ட பரிசத் தலைவராகவும் இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:1958 பிறப்புகள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
நாயக்தா

**நாயக்தா** (*Naikda*)  என்பது இந்தியாவின் குசராத்து  மற்றும் இராசத்தான் மாநிலங்களில் காணப்படும் ஒரு பழங்குடி இனமாகும். மகாராட்டிரா நாயக்தா இனம்  காட்காரி என்றும் அழைக்கப்படுகிறது.  இது விலங்குகளின் தோல்கள் என்ற பொருள்படும் *காதோரி* என்ற சொல்லில் இருந்து பெறப்பட்டது.

## வரலாறு மற்றும் தோற்றம்
நாயக்தா இனங்கள் முக்கியமாக தெற்கு குசராத்து பகுதியிலுள்ள சூரத் மாவட்டத்தில் காணப்படுகின்றனர். அவர்கள் இப்பகுதியில் பொதுவாகக் காணப்படும் மற்றொரு பழங்குடி சமூகமான தோடியா வம்சாவளியுடன் தொடர்பு கொண்டுள்ளனர். உரூபா கத்ரியைச் சேர்ந்த நாயக்தா மற்றும் தனா கத்ரியைச் சார்ந்த தோடியா ஆகிய இரண்டு சகோதரர்களின் வம்சாவளியைச் சேர்ந்தவர்கள் என்று இரு சமூகங்களும் கூறுகின்றன. சில ஆதாரங்களின்படி, நாயக்தா என்ற சொல் நாயக் என்ற வார்த்தையிலிருந்து பெறப்பட்டது, அதாவது தளபதி என்று பொருள் என்றும் கூறப்படுகிறது.  அவர்கள் ஒரு காலத்தில் உள்ளூர் மன்னர்களின்  படைகளில் சிப்பாய்களாக இருந்ததாகக் கூறப்படுகிறது.

## தற்போதைய சூழ்நிலைகள்
நாயக்தா மக்கள் மராத்தி மற்றும் குசராத்தி மொழிகளின் கலவையாக இருக்கும் நாயக்கி என்ற பேச்சுவழக்கை பேசுகிறார்கள். நாயக்தா சமூகத்தின் முக்கிய ஆதாரமாக நிலம் உள்ளது. இந்த சமூகம் நில உரிமையாளர்கள் மற்றும் நிலமற்றவர்களின் கலவையாகவும்  உள்ளனர். பலர் இப்போது அருகிலுள்ள நகரமான சூரத்தின் தொழில்துறையில் பணிபுரிகின்றனர். இராசத்தானில் உள்ள இந்த நாயக்கர்கள் தாங்கள் பில் மக்களுடன் தொடர்புடையவர்கள் என்று கூறுகின்றனர்.

நாயக்தா பழங்குடியினர் இன்னும் குழந்தைத் திருமணத்தை கடைப்பிடிக்கிறார்கள்.  சிறுவர்கள் 16 முதல் 18 வயதிலும், பெண்கள் 12 முதல் 14 வயதிலும் திருமணம் செய்து கொள்கிறார்கள். அவர்கள் பொதுவாக ஒரே இனத் திருமணத்தை கடைப்பிடிக்கின்றனர். இருப்பினும் இவர்களிடத்தில் பலதாரமணம் முற்றிலும் கேள்விப்படாதது அல்ல. கருவுறாமை, விபச்சாரம் அல்லது கணவர் அல்லது மனைவியின் மனநோய் ஆகியவற்றின் அடிப்படையில் விவாகரத்து அனுமதிக்கப்படுகிறது. விவாகரத்துக்குப் பிறகு குழந்தைகளின் பாதுகாப்பு பொதுவாக தந்தையிடம் கொடுக்கப்படுகிறது. விதவை மறுமணம் அனுமதிக்கப்படுகிறது. இந்நடைமுறை *பாட்* என்ற பெயரால் அழைக்கப்படுகிறது.  இருப்பினும் இந்நடைமுறை ஒரு விழா இரவில் மட்டுமே செய்யப்படுகிறது அல்லது சில சந்தர்ப்பங்களில் இல்லை.

## தொடர்புடைய குழுக்கள்

* நாயக்கர்கள்

## மேற்கோள்கள்

பகுப்பு:குசராத்தின் பண்பாடு
பகுப்பு:குஜராத் மக்கள்
பகுப்பு:இராஜஸ்தான் பண்பாடு
தவம் (2019 திரைப்படம்)

**தவம்** (*Thavam*) என்பது 2019 ஆம் ஆண்டு வெளியான தமிழ்த் திரைப்படம் ஆகும். இப்படத்தை ஆர். விஜய் ஆனந்த் மற்றும் ஏ. ஆர். சூரியன் இணைந்து இயக்கியுள்ளனர். இவர்கள் இருவரும் *விளையாட்டு ஆரம்பம்* படத்தை இயக்கியுள்ளனர்.  இப்படத்தில் புதுமுகங்கள் வாசி ஆஷிப், பூஜா ஸ்ரீ, சீமான் ஆகியோர் முக்கிய வேடங்களில் நடித்துள்ளனர்.  படம் 2019 நவம்பர் 8 அன்று வெளியானது. 

## கதைக்களம்
முருகன் (வாசி ஆஷிஃப்), அகிலா (பூஜா ஸ்ரீ), நடேசன் ( சீமான் ) ஆகிய மூன்று வெவ்வேறு மனிதர்கள் எவ்வாறு ஒன்று சேர்கிறார்கள் என்பதுதான் கதை. முருகனுக்கும் அகிலாவுக்கும் இடையே காதல் என்ற துணைக்கதை உள்ளது.

## நடிகர்கள்

## தயாரிப்பு
ஆறு ஆண்டு இடைவெளிக்குப் பிறகு, சீமான், அறிமுக நடிகர்களான வாசி, பூஜா ஸ்ரீ ஆகியோருடன் *தவம்* படத்தில் முக்கிய வேடங்களில் நடிக்க ஒப்பந்தம் செய்யப்பட்டார். *[[நாகராஜ சோழன் (திரைப்படம்)|நாகராஜ சோழன் எம்.ஏ., எம்.எல்.ஏ.வில்]]*  நடித்ததைப்போல விவசாயி உரிமை ஆர்வலராக அவர் மீண்டும் நடித்துள்ளார்.  

## இசை
இப்படத்திற்கு சிறீகாந்து தேவா  இசையமைத்து ஒரு பாடலைப் பாடினார். 2019 திசம்பர் 4, 2019 அன்று இசை வெளியிடப்பட்டது. 

## வெளியீடு
இந்தப் படம் எதிர்மறையான விமர்சனங்களைப் பெற்றது. *டைம்ஸ் ஆஃப் இந்தியா* படத்திற்கு 5 நட்சத்திரங்களில் 1.5 நட்சத்திரங்களை வழங்கியதுடன், "படம் கொஞ்சம் நீளமானது, ஒரு கட்டத்திற்குப் பிறகு  பொறுமையைச் சோதிக்கிறது" என்று எழுதியது. நகைச்சுவை காட்சிகள், ஈடுபாட்டை ஏற்படுத்தாத திரைக்கதை, பாடல்கள், உணர்ச்சிபூர்வமான காட்சிகளை விமர்சித்தார்.  *மாலைமலர்* படத்தின் நீளத்தை விமர்சித்தது.  முன்னணி நடிகர்களின் நடிப்பை *தினமலர்* பாராட்டியது. 

## மேற்கோள்கள்

## வெளி இணைப்புகள்
* 
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2019 தமிழ்த் திரைப்படங்கள்
பூஜா திங்ரா

**பூஜா திங்ரா** *(Pooja Dhingra)* ( பிறப்பு 1986) என்பவர் ஓர் பேஸ்ட்ரி செஃப் மற்றும் தொழிலதிபர் அவார். அவர் இந்தியாவின் முதல் மேக்ரோன் கடையைத் திறந்தார். மற்றும் மேக்ரோன்கள்  பல பிரெஞ்சு வகை இனிப்புகளில் நிபுணத்துவம் பெற்ற அடுமனைகளின் உரிமையாளர் ஆவார். 
## வாழ்க்கை வரலாறு
திங்ரா அவர்கள் உணவுக்கலையில் ஆர்வம் கொண்ட ஓர் குடும்பத்தில் பிறந்தார். அவரது தந்தை மற்றும் சகோதரர் வாருன் திங்ரா இருவரும் உணவக உரிமையாளர்கள் ஆவர். மும்பையில் உள்ள புகழ் பெற்ற பாம்பே இசுகாட்டிசு பள்ளியில்  கல்வி பயின்றார். அவர் சிறு வயதிலேயே தனது அத்தையிடமிருந்து அடுமனை கலையை கற்றுக்கொண்டார். ஆரம்பத்தில் அவர் சட்டம் பயில்வதற்காக மும்பையில் உள்ள ஒரு சட்டப்பள்ளியில் சேர்ந்தார். ஆனால் 2004 இல் சட்டப்படிப்பை விட்டுவிட்டு சுவிட்சர்லாந்தின் லே புவரெட்டில் உள்ள சீசர் ரிட்ஸ் பள்ளியில் விருந்தோம்பல் மற்றும் மேலாண்மைப் படிப்பில் சேர்வதற்காக தனது தொழிலை மாற்றினார். மூன்று ஆண்டுகளுக்குப் பிறகு அவர் பாரிசில் உள்ள லே கார்டன் ப்ளுவில் பயிற்சியைத் தொடங்கினார்..  அங்கு அவர் பியர் ஹெர்மேயின்  பேஸ்டரி கடை ஒன்றில் தனது முதல் மேக்ரோனைக் கண்டார்.  தனது படிப்பை முடித்த பிறகு திங்ரா மும்பைக்குத் திரும்பி இந்தியாவில் பாரிசு பாணியிலான சமையல் அனுபவங்கைளை உருவாக்கும் ஒரே குறிக்கோளுடன் மார்ச் 2010 இல் தனது முதல் கடையைத் திறந்தார்.  2016 ஆம் ஆண்டில் திங்ரா தனது நிறுவனத்தை விரிவு படுத்தி தெற்கு மும்பையில் லே15கஃபே என்ற புதிய கிளையைத் திறந்தார். பிரெஞ்சுப் பெண்களின் பெயரிடப்பட்ட சிறப்பு இனிப்பு வகைகள் இடம் பெற்றாலும் கஃபேயின் மெனுவில் எளிமையான சுவையான பிரதான உணவு வகைகளும் இதில் அடங்கும்.

2010 இல் அவர் மும்பையில் தொழிலைத் தொடங்கியபோது அவரிடம் இரண்டு பணியாளர்கள் மட்டுமே இருந்தனர். அக்டோபர் 2014-க்குள் அவரிடம் 42 பணியாளர்கள் இருந்தனர். இந்தியா முழுவதும் நிறுவனங்களைத் திறப்பதே அவரது இலட்சியம் ஆகும். 

அவர் தனது சமையல் திறமைக்காக மட்டுமல்லாமல் ஒரு ஆற்றல் மிக்க பெண் தொழிலதிபராகவும்,  பெண்களுக்கு உத்வேகம் அளிப்பவராகவும், தேசிய நாளிதழ்களிலும் ஃபேஷன் மற்றும் வாழக்கை முறை இதழ்களிலும், தவறாமல் இடம் பெற்று வருகிறார். 2014 ஆம் ஆண்டுக்கான  ஃபோ்பசு இந்தியாவின் 30வயதுக்குட்பட்ட 30 பேர் பட்டியலிலும் அவர் இடம் பெற்றள்ளார். மேலும் அவர் இரண்டு புத்தகங்களை எழுதி வெளியிட்டு உள்ளார். அடுமனை பற்றிய ஒரு சிறந்த விற்பனையான (இந்தியாவில்) திஹோல்சம் கிச்சன் என்ற புத்தகமாகும்.

சோனி பொழுதுபோக்கு தொலைக்காட்சியில் ஒளிபரப்பாகும்,  மாஸ்டர் செஃப் இந்தியா - இந்தி 8 நிகழ்ச்சியில் செஃப் விகாஸ் கன்னா மற்றும் செஃப் ரன்வீர் பிரார் ஆகியோருடன் இணைந்து செயல்பட்டார்.      

## நூல் பட்டியல்

* 

## மேற்கோள்கள்

## வெளி இணைப்புகள்
* 
* Le 15
* Pooja Dhingra at Penguin India

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:சமையல் கலைஞர்கள்
பகுப்பு:இந்திய உணவுகள்
பகுப்பு:தொழில் வாரியாக இந்தியர்கள்
இந்திய வாள்

**இந்திய வாள்** (Indian sword) என்பது இந்தியாவில் தோன்றி, போர்க்கலை வரலாற்றின் நெடுகிலும் பயன்பாட்டில் இருந்த ஆயுதங்களுள் ஒன்றாகும். இந்தியாவில் பல வகை வாள்கள் இருந்துள்ளன.

## கண்ணோட்டம்

இந்தியத் துணைக்கண்டத்தில், கிடைக்கப்பெற்ற ஆரம்பகால வெண்கலக் கால செப்பு வாள்களில் ஒன்று சிந்து சமவெளி நாகரிகக் காலத்தில் கண்டுபிடிக்கப்பட்டது. இந்தியத் துணைக்கண்டத்தின் கங்கை-யமுனா தோவாப் பகுதி முழுவதும் தொல்பொருள் கண்டுபிடிப்புகளில் வாள்கள் மீட்கப்பட்டுள்ளன. இவை வெண்கலத்தால் ஆனவை. ஆனால் வாள்கள் பொதுவாக செம்பினால் ஆனவை.  ஃபதேகரிலும் வாள்கள் கண்டுபிடிக்கப்பட்டுள்ளன. அங்கு வாள்களுக்கு பல வகையான கைப்பிடிகள் காணப்பட்டன. இந்த வாள்கள் கி.மு. 1700 மற்றும் 1400 ஆம் ஆண்டுகளுக்கு இடைப்பட்ட காலத்தைச் சேர்ந்தவை எனப் பல்வேறு விதமாகக் காலமிடப்பட்டுள்ளன. இந்தியாவில் இந்தக் காலத்தைச் சேர்ந்த மற்ற வாள்கள் கல்லூர், இராய்ச்சூர் ஆகிய இடங்களில் கண்டுபிடிக்கப்பட்டுள்ளன.

பொதுவாக, இந்தியர்கள் கேடயத்தைத் தங்களுடன் எடுத்துச் செல்வதற்காக ஒரு கை வாள்களைப் பெருமளவில் பயன்படுத்தியுள்ளனர். இருப்பினும், அசாமின் நாகா மக்களைப் போல, இந்தியாவில் இரு கை வாள்களும் பயன்படுத்தப்பட்டுள்ளன.

இந்திய வாள்கள் இடைக்காலத்திலிருந்து அராபியர்களாலும்  மற்றும் ஐரோப்பியர்களாலும் பயன்படுத்தப்பட்டு வந்துள்ளன.

இந்தியாவின் உருவப்படம் மற்றும் கலாச்சாரத்தில் வாள்கள் கலாச்சார ரீதியாக தாக்கத்தை ஏற்படுத்தியுள்ளன.  சீக்கியர்கள் வாள்களை புனிதமானதாக கருதுகின்றனர். மற்றும் சீக்கியச் சின்னம் கண்டா ]  வட்டம் மற்றும் இரண்டு வளைந்த வாள்களால் சூழப்பட்ட இரட்டை முனைகள் கொண்ட வாளை சித்தரிக்கிறது.

## இந்திய வாள்களின் பட்டியல்

* அருவாள்அரிவாள்

* அசி (மகாபாரதம்)

* ஆயுத கத்தி

* பிச்சுவா

* தாவோ நாகா மக்கள் கத்தி

* ஃபிராங்கி 

* குப்தி

* ஹெங்டாங்அசாம் ஆகோம் வாள்

* கட்டார்

* காயம்குளம் வாள்

* காட்கா

* கண்டா வாள்

* கிர்பன்

* குக்குரி 

* மலப்புரம் கத்தி- கேரள வாள்

* மோப்லா வாள்

* படா

* பேஷ்-கப்ஸ்-பெர்சிய கத்தி

* பீச்சாங்கத்தி

* சிரோஹி வாள்

* தல்வார்

* உருமி

## வெளியிணைப்புகள்
*http://www.shadowofleaves.com/Chinese_Sword_History.htm
* 
* 
* 
* 

## மேற்கோள்கள்

பகுப்பு:இந்தியத் தற்காப்புக் கலைகள்
பகுப்பு:இந்திய ஆயுதங்கள்
பகுப்பு:வாள்கள்
பகுப்பு:நாடுகள் வாரியாக ஆயுதங்கள்
மரகத மலை

**மரகத மலை** என்பது வரலாற்றுப் புனைவு குழந்தைகள் திரைப்படமாகும். இப்படத்தை அறிமுக இயக்குநர் எஸ். லதா எழுதி இயக்கியுள்ளார். இப்படம் ஏப்பிரல் 3, 2026 அன்று வெளியாகவுள்ளது. கதை 18ஆம் நூற்றாண்டில் நடைபெறுவது போல் அமைந்துள்ளது.

## நடிகர்கள்

## மேற்கோள்கள்

## வெளியிணைப்புகள்
*

பகுப்பு:அறிமுக இயக்குநர் திரைப்படங்கள்
பகுப்பு:2026 தமிழ்த் திரைப்படங்கள்
பதுலா பாலராமகிருஷ்ணா

**பதுலா பாலராமகிருஷ்ணா** (*Bathula Balaramakrishna*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார்.

## அரசியல் வாழ்க்கை
2024 ஆந்திரப் பிரதேச சட்டமன்றத் தேர்தலில் இராசநகரம் சட்டமன்றத் தொகுதியின் பிரதிநிதியாக பாலராமகிருஷ்ணா சட்டமன்ற உறுப்பினராக தேர்ந்தெடுக்கப்பட்டார். இவர் ஒய்.எஸ்.ஆர் காங்கிரஸ் கட்சியின் ஜக்கம்புடி ராஜாவை 34049 வாக்குகள் வித்தியாசத்தில் தோற்கடித்து தேர்தலில் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:ஜனசேனா கட்சி அரசியல்வாதிகள்
வம்சி கிருஷ்ண சிறீநிவாசு

**சென்னுபோய்னா வம்சி கிருஷ்ண சிறீனிவாசு யாதவ்** (*Chennuboina Vamsi Krishna Srinivas Yadav*) எனும் வம்சி கிருஷ்ண சிறீநிவாசு என்பவர் ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஜனசேனா கட்சியினைச் சேர்ந்தவர். 2024 ஆந்திரப் பிரதேச சட்டமன்றத் தேர்தலில் விசாகப்பட்டினம் தெற்கு சட்டமன்றத் தொகுதியின் சட்டமன்ற உறுப்பினராக இவர் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:ஜனசேனா கட்சி அரசியல்வாதிகள்
பாசந்தி

**பாசந்தி** *(Basundi*) என்பது இந்திய இனிப்பு வகையாகும். இது மகாராஷ்டிரா, குஜராத், ஆந்திரப் பிரதேசம், தெலங்காணா, தமிழ்நாடு மற்றும் கர்நாடக மாநிலங்களில் அதிகமாகத் தயாரிக்கப்படுகிறது.  பாசந்தி என்பது பாலை மிதமான சூட்டில் கொதிக்கவைத்து அதன் அளவை பாதியாக குறைக்கும் வரை சமைத்து, பின்னர் சர்க்கரை சேர்த்து தயாரிக்கப்படும் இனிப்பான கெட்டியான பால் வகையாகும். வட இந்தியாவில் இதற்கு ஒத்த உணவு ரப்ரி என அழைக்கப்படுகிறது.  காளி சௌதஸ் மற்றும் பாய் தூஜ் போன்ற இந்து திருவிழாக்களில் இது பொதுவாக தயாரிக்கப்படுகிறது.  பாசந்தியில் பல்வேறு வகைகளும் உள்ளன. சீதாப்பழ பாசந்தி (சீதாப்பழம் சேர்த்து தயாரிக்கும் வகை) மற்றும் அங்கூர் பாசந்தி (சிறிய ரசகுல்லாக்களுடன் தயாரிக்கும் வகை) போன்றவை குறிப்பிடத்தக்கவை.

## தயாரிப்பு
பாசந்தி தயாரிக்கும் போது பாலை கொதிக்கவைக்கும் நிலையிலேயே கனமான பால்சரத்தை (கிரீம்) சேர்த்தால் அது விரைவாக கெட்டியாகும். பால் குறைந்து கெட்டியான பிறகு சர்க்கரை, ஏலக்காய், சாரோலி விதைகள் மற்றும் குங்குமப்பூ சேர்க்கப்படுகின்றன.சர்க்கரை சேர்த்த பிறகு பாசந்தி நீண்ட நேரம் கெடாமல் இருக்கும். ஆனால் சர்க்கரை காலப்போக்கில் சிறிய அமிலத்தன்மையை உருவாக்கும்; அது அதிகமாக இருந்தால் பாசந்தி பிளந்து போகும். சில நேரங்களில் சர்க்கரை சேர்த்த பிறகு இன்னும் கொஞ்சம் நேரம் சமைக்கப்படுகிறது; இதனால் பால் மற்றும் சர்க்கரை சேர்ந்து இலகு கராமேல் நிறம் உருவாகி பாசந்தி இளஞ்சிவப்பு நிறமாக மாறும்.சர்க்கரை சேர்ப்பதற்கு முன் பாசந்தி மிகவும் கெட்டியாக இருக்கும்; சேர்த்த பிறகு அது மீண்டும் சிறிது திரவமாக மாறும். அடிக்கடி கிளறுவதால் மேலே பால்மேல் படலம் உருவாகாமல் தடுக்கலாம்; இதனால் எல்லோருக்கும் ஒரே மாதிரியான பாசந்தி கிடைக்கும்.பாசந்தி பொதுவாக குளிரவைத்து பரிமாறப்படுகிறது. பாதாம் மற்றும் பிஸ்தா துண்டுகள் மேலே அலங்கரித்து வழங்கப்படுகின்றன. மேலும் கெட்டியான பால் சேர்ப்பது பாசந்திக்கு சுவையையும் செறிவையும் அதிகரிக்கிறது.

## பரிமாறும் முறை
பாசந்தி சூடாகவும், வெதுவெதுப்பாகவும் அல்லது குளிரவைத்தும் பரிமாறலாம். இது பொதுவாக பூரியுடன் சேர்த்து வழங்கப்படுகிறது.

## பொருட்கள்
thumb|உறைந்த குங்குமப்பூ பாசுந்தி நிறைந்த ஒரு மட்கா
பாசந்தி தயாரிக்க பால் முக்கியமான பொருளாகும். இதற்கு ஏலக்காய் பொடி மற்றும் குங்குமப்பூ சேர்த்து சுவை கூட்டப்படுகிறது. குங்குமப்பூ அளவைப் பொறுத்து நிறமும் மாறும்; குறைவாக சேர்த்தால் இலகு நிறம் கிடைக்கும். மேலும் கெட்டியான பால் சேர்த்தால் பாசந்தியின் சுவையும் செறிவும் அதிகரிக்கும்.

### ஊட்டச்சத்து மதிப்பு
பால் தினசரி தேவையான கால்சியம் வழங்குகிறது; இது பற்கள் மற்றும் எலும்புகளை வலுப்படுத்த உதவுகிறது. பால் புரதச்சத்து நிறைந்ததாகும்; இதில் சுமார் 8.6 கிராம் புரதம் உள்ளது.பாதாம் விதைகள் வைட்டமின் பி தொகுப்பில் சேர்ந்த பல சத்துக்களை கொண்டுள்ளன; இவை மூளையின் வளர்ச்சியில் முக்கிய பங்கு வகிக்கின்றன.

## பிராந்திய வகைகள்
நர்சோபாவாடி பாசந்தி என்பது மகாராஷ்டிராவின் நர்சோபாவாடி பகுதியில் உருவான ஒரு வகையாகும். இது பாலை மிதமான சூட்டில் கொதிக்கவைத்து அதன் அளவை குறைத்து தயாரிக்கப்படும் இனிப்பான கெட்டியான பால் வகையாகும்.

## மேற்கோள்கள்

பகுப்பு:இனிப்புகள்
பகுப்பு:பால் வகைகள்
காகர்லா சுரேசு

**காகர்லா சுரேசு** (*Kakarla Suresh*)(பிறப்பு 1971) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் நெல்லூர் மாவட்டத்தில் உள்ள உதயகிரி சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைச் சேர்ந்தவர். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார். அதில் தெலுங்கு தேசம் கட்சி, பாஜக மற்றும் ஜனசபா கட்சியுடன் கூட்டணி அமைத்தது.

## ஆரம்பகால வாழ்க்கை மற்றும் கல்வி
சுரேசு உதயகிரியைச் சேர்ந்தவர். இவரது தந்தையின் பெயர் ககர்லா வெங்கட சுப்பையா நாயுடு. சுரேசும் அவரது மனைவியும் மென்பொருள் நிறுவனங்களில் பணிபுரிகின்றனர்.  இவர் 1993இல் குண்டூரில் உள்ள ஆச்சார்ய நாகார்ஜுனா பல்கலைக்கழகத்தில் தனது இளநிலை தொழில்நுட்பக் கல்வியினை முடித்தார்.

## அரசியல் வாழ்க்கை
சுரேசு 2024 ஆந்திரப் பிரதேச சட்டமன்றத் தேர்தலில் உதயகிரி சட்டமன்றத் தொகுதியில் தெலுங்கு தேசம் கட்சி சார்பில் போட்டியிட்டு வெற்றி பெற்றார். இவர் 101,537 வாக்குகளைப் பெற்று, ஒய்.எஸ்.ஆர் காங்கிரசு கட்சியின் மேகபதி ராஜகோபால் ரெட்டியை 9,621 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பாசியம் பிரவீன்

**பாசியம் பிரவீன்** (*Bhashyam Praveen*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் தெலுங்கு தேசம் கட்சியின் உறுப்பினர்.

## அரசியல்
பிரவீன் பெடகுரபாடு சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கப்பட்டார். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார். இவர் ஒய்.எஸ்.ஆர் காங்கிரசு கட்சியின் நம்பூரு சங்கர ராவை 21089 வாக்குகள் வித்தியாசத்தில் தோற்கடித்து தேர்தலில் வெற்றி பெற்றார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1977 பிறப்புகள்
பகுப்பு:ஆந்திரப் பிரதேச சட்டமன்ற உறுப்பினர்கள்
அனிதா டொங்ரே

'''அனிதா டோங்ரே (இயற்பெயர்: சாவ்லானி) (பிறப்பு: 3 அக்டோபர் 1963) ஓர் இந்திய ஆடை வடிவமைப்பாளர் ஆவார். இவர், ஹவுஸ் ஆஃப் அனிதா டோங்ரே எனும் இந்திய ஆடை நிறுவனத்தின் நிறுவனர் ஆவார்.

## இளமைக் காலம்
அனிதா டோங்ரே, மகாராஷ்டிரா மாநிலத்திலுள்ள மும்பையில் பிறந்தார்.  பின்னர், அனிதா மும்பையில் அமைந்துள்ள SNDT கல்லூரியில் ஆடை வடிவமைப்பைப் பயின்றார். ஆடை வடிவமைப்பின் மீதான தனது காதலைப் பல்வேறு பிரச்சாரங்களின் வாயிலாக வெளிப்படுத்திய அதே வேளையில், அவர் ஆடை வடிவமைப்பில் ஒரு பட்டப்படிப்பையும் பயின்றார்..

## பணிக் காலம்

அனிதா டோங்ரே தனது நகை பிராண்டான அனிதா டோங்ரே பிங்க் சிட்டியை அறிமுகப்படுத்தினார்; இது ஹவுஸ் ஆஃப் அனிதா டோங்ரேயின் கீழும் இடம்பெற்றுள்ளது.

2015-ஆம் ஆண்டில், ஏஎன்டி டிசைன்ஸ் இந்தியா லிமிடெட் தன்னை அனிதா டோங்ரே இல்லம் எனப் பெயர் மாற்றம் செய்துகொண்டது.. அனிதா டோங்ரே இல்ல நிறுவனம் தற்போது ஏஎன்டி (மேற்கத்திய ஆடை வரிசை), குளோபல் தேஸி எனும் இந்திய நாட்டுப்புறக் கதைகளால் ஈர்க்கப்பட்ட போஹோ சிக் பாணி பிராண்ட் மற்றும் அவரது தனித்துவமான முத்திரை பிராண்டான அனிதா டோங்ரே ஆகியவற்றைத் தன் கீழ் கொண்டுள்ளது. சமீபத்தில், அவர் தனது ஆடை வடிவமைப்பு நிறுவனத்தில் அனிதா டோங்ரே கிராஸ்ரூட் எனும் புதிய பிரிவை அறிமுகப்படுத்தியுள்ளார். மேலும், பிங்க் சிட்டி எனும் குந்தன் மற்றும் ஜடாவ் பாணி நுண் நகைகளுக்கான பிராண்டின் நிறுவனராகவும் அவர் திகழ்கிறார்.

28 மார்ச் 2019 அன்று, ஹவுஸ் ஆஃப் அனிதா டோங்ரே லிமிடெட்  நிறுவனத்தின் இயக்குநர்கள் குழு, தனது பெருநிறுவன மறுசீரமைப்பின் ஒரு பகுதியாக, அதன் ஏஎன்டி மற்றும் குளோபல் தேசி ஆகிய இரண்டு பிராண்டுகளின் கீழ் உள்ள வணிகங்களை, ஒரு மொத்த விற்பனை ஒப்பந்தத்தின் கீழ், புதிதாக உருவாக்கப்பட்ட முழுமையாகச் சொந்தமான துணை நிறுவனமான ஓக்ரே அண்ட் பிளாக் பிரைவேட் லிமிடெட்க்கு மாற்றியது .இது 1 ஏப்ரல் 2019 முதல் நடைமுறைக்கு வந்தது. ஹோடெல் ஆனது அனிதா டோங்ரே மற்றும் கிராஸ்ரூட் ஆகிய அதன் இரண்டு பிராண்டுகளின் கீழ் உள்ள வணிகத்தைத் தொடர்ந்து நிர்வகிக்கும்.

அனிதா டோங்ரேயின் சகோதரரும் சகோதரியும் வணிகத்தின் செயல்பாடுகளைக் கவனித்துக்கொள்ள, அவர் வடிவமைப்புப் பணிகளில் கவனம் செலுத்துகிறார். அவர் நிறுவனத்தின் முதன்மைப் படைப்பாக்க அதிகாரியாகப் பொறுப்பு வகிக்கிறார்.

## தனிப்பட்ட வாழ்க்கை

அனிதா டோங்ரே, ஒரு தொழிலதிபராகிய பிரவீன் டோங்ரே என்பவரைத் திருமணம் செய்துள்ளார்; இவர்களுக்கு யாஷ் டோங்ரே என்ற மகன் உள்ளார், இவரும் டோங்ரேவின் வணிகத்தில் ஒரு அங்கமாகத் திகழ்கிறார்.

டோங்ரே ஒரு முழுத் தாவர உணவு  ஆர்வலர் மற்றும் 'விலங்குகளுக்கு அறநெறி சார்ந்த சிகிச்சை அளிப்பதற்கான மக்கள் அமைப்பாகிய பீட்டாவின் உறுப்பினர் ஆவார்..

## விருதுகள் மற்றும் அங்கீகாரங்கள்

* 2008ஆம் ஆண்டில், ‘ஆடை வடிவமைப்பில் சிறப்பிற்காக’ அவர் ஜிஆர்8 Flo பெண்கள் சாதனையாளர் விருதைப் பெற்றார். 
* 2013ஆம் ஆண்டில், இந்திய வர்த்தக மற்றும் தொழில் சபைகளின் கூட்டமைப்பின் மகளிர் அமைப்பின் பம்பாய் கிளையானது  ஆடை வடிவமைப்பில் சிறப்பிற்காக டோங்ரேவுக்கு விருதை வழங்கியது..
* 2014-ஆம் ஆண்டில், அவர் ஈஒய் ஆண்டின் சிறந்த தொழில்முனைவோர் விருதைப் பெற்றார்.
* பெண்கள் முன்னேற உதவுவியதற்காக அவர் பேண்டீன் ஷைன் விருதைப் பெற்றார்.
* 2017-ஆம் ஆண்டில், வோக் மற்றும் யெஸ் வங்கி அவருக்கு 'ஆண்டின் சிறந்த வடிவமைப்பாளர்' என்ற பட்டத்தை வழங்கின.
* 2019-ல், அனிதா டோங்ரே லோக்மத் 'மிகவும் ஸ்டைலானவர்' விருதைப் பெற்றார்.

2023-ல், அவர் வோக் இதழிலிருந்து 'ஃபேஷனின் சக்திகள்' விருதைப் பெற்றார்.

## மேற்கோள்

பகுப்பு:இந்தியப் பெண் அலங்கார வடிவமைப்பாளர்கள்பகுப்பு:1963 பிறப்புகள்பகுப்பு:வாழும் மக்கள்
கிரண் வியாசு

**கிரண் வியாசு** *(Kiran Vyas)* (பிறப்பு: 31 மார்ச்சு 1944) ஒரு பிரெஞ்சு யோகா பயிற்றுவிப்பாளரும் ஆயுர்வேத மருத்துவரும் ஆவார். பிரான்ஸ் நாட்டில் ஆயுர்வேதத் துறைக்கு இவர் ஆற்றிய பங்களிப்புகளுக்காக இவர் பெரிதும் அறியப்படுகிறார். 1980-ஆம் ஆண்டுகளின் முற்பகுதியில், ஆயுர்வேத முறை அங்கு இன்னும் பரவலாக அறியப்படாத நிலையில், இவர் அதனை அந்நாட்டில் அறிமுகப்படுத்தினார்.

## வாழ்க்கை வரலாறு

வியாசு,  1944-ஆம் ஆண்டு மார்ச்சு 31 அன்று இந்தியாவின் குசராத்து மாநிலத்தில் பிறந்தார். இவர் சிறீ அரவிந்தர் போன்ற புகழ்பெற்ற ஆளுமைகளிடம் கல்வி பயின்றார். மேலும் சிறீ அம்பு என்பவரிடம் ஹட யோகத்தைப் பயின்றார். பிரான்ஸ் நாட்டில் 'தபோவன் திறந்தநிலை யோகா மற்றும் ஆயுர்வேதப் பல்கலைக்கழகத்தை' (Tapovan Open University of Yoga and Ayurveda) இவர் நிறுவினார்.  இப்பல்கலைக்கழகத்தின் வாயிலாக, உடல், மனம் மற்றும் ஆன்மீகம் ஆகிய அனைத்தையும் உள்ளடக்கிய ஒரு முழுமையான அணுகுமுறையே உண்மையான ஆரோக்கியம் என இவர் வலியுறுத்தி வருகிறார்.

முன்னதாக, இவர் யுனெசுகோ (UNESCO)மற்றும் பல்வேறு அரசு சாரா நிறுவனங்களுடன்   இணைந்து ஒரு யோகா பயிற்றுவிப்பாளராகப் பணியாற்றியுள்ளார்.

## விருதுகள்
2024-ஆம் ஆண்டில், யோகாத் துறைக்கு கிரண் வியாஸ் ஆற்றிய சிறப்பான பங்களிப்புகளைப் பாராட்டி, இந்திய அரசு அவருக்கு பத்மசிறீ விருதை வழங்கிக் கௌரவித்தது. இவ்விருதை இந்தியக் குடியரசுத் தலைவர் திருமதி. திரௌபதி முர்மு அவர்கள் அவருக்கு வழங்கினார்.

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:ஆயுர்வேத மருத்துவர்கள்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:இந்தியப் பண்பாடு
பகுப்பு:தொழில் மற்றும் தொழில்நுட்ப கல்வி
பகுப்பு:தியானம்
பகுப்பு:உடற் பயிற்சி
ராமகிருஷ்ணா கோஷ்

**ராமகிருஷ்ணா சேகர் கோஷ்** (Ramakrishna Shekhar Ghosh பிறப்பு: ஆகத்து 28,1997) மஹாராட்டிரா, நாசிக்கைச் சேர்ந்த இந்தியத் துடுப்பாட்ட வீரர் ஆவார். வலது கை மித விரைவு வீச்சாளரும் மட்டையாளருமான இவர், உள்ளூர்ப் போட்டிகளில் மகாராட்டிர மாநில அணியினைப் பிரதிநிதித்துவப்படுத்துகிறார். 2025 இந்தியன் பிரீமியர் லீக்கிற்காக சென்னை சூப்பர் கிங்ஸ் அணியால் ஏலத்தில் எடுக்கப்பட்டார்.

கோஷ், மஹாராஷ்டிரா அணிக்காக சையத் முஷ்டாக் அலி தொடரில் அறிமுகமானார். அந்தப் போட்டியில் மயங்க் அகர்வாலை ஆட்டமிழக்கச் செய்தார். ரஞ்சிக் கோப்பையில் ஆறு போட்டிகளில் 11 இலக்குகளைக் கைப்பற்றினார். அந்தத் தொடரில் 313 ஓட்டங்களையும் எடுத்தார். 2024 மகாராஷ்டிரா பிரீமியர் லீக்கில், புனேரி பாப்பாவுக்காக விளையாடி, 15 போட்டிகளில் 20 இலக்குகளைக் கைப்பற்றினார். 118 ஓட்டங்களையும் எடுத்தார்.

ஐபிஎல் தொடரில், சென்னை சூப்பர் கிங்ஸால் 2025 பருவத்தில் 30 லட்ச ரூபாய்க்கு ஏலத்தில் எடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:1997 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
நந்திதா மதானி

**நந்திதா மதானி** *(Nandita Mahtani)* (பிறப்பு 1970) ஓர் இந்திய ஆடை வடிவமைப்பாளர்.

## தொழில் வாழ்க்கை

மதானி, டினோ மோரியாவுடன் இணைந்து  ’பிளேகிரவுண்ட்’ (Playground) என்ற நிறுவனத்தை நடத்தி வருகிறார்.  மதானி, கிரிக்கெட் வீரர் விராட் கோலிக்கு ஆடை வடிவமைப்பாளராகவும், ஒப்பனையாளராகவும்  பணியாற்றி வருகிறார்.

2023-ஆம் ஆண்டில், நந்திதா தனது சகோதரி அனு இந்துஜாவுடன் இணைந்து *ஏஎன்-ஒய்1* (AN-Y1) என்ற ஆடம்பர ஆடை பிராண்டை அறிமுகப்படுத்தினார். 

## தனிப்பட்ட வாழ்க்கை

நந்திதா மதானி, தொழிலதிபர் சஞ்சய் கபூரை திருமணம் செய்து கொண்டு 1996 முதல் 2000 ஆம் ஆண்டு வரை, நான்கு ஆண்டுகள்  அவருடன் உறவில் இருந்தார். இவர் பாலிவுட் நடிகர்களான இரன்பீர் கபூர் மற்றும் டினோ மோரியா ஆகியோருடன் காதல் உறவிலும் இருந்தார். மேலும் வித்யுத் ஜம்வாலுடன் இவருக்குத் திருமண நிச்சயதார்த்தமும் நடைபெற்றது.

நந்திதாவின் சகோதரி அனு மதானி, தொழிலதிபர் கோபிசந்த் இந்துஜாவின் மகனான சஞ்சய் இந்துஜாவைத் திருமணம் செய்துள்ளார்.

## மேற்கோள்கள்

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்தியத் திரைப்படத்துறையினர்
பகுப்பு:தொழில் வாரியாக இந்தியர்கள்
பகுப்பு:மராத்திய மொழி ஊடகங்கள்
பிரபல கலாச்சாரத்தில் கொல்லம்

**பிரபல கலாச்சாரத்தில் கொல்லம்** (Kollam in popular culture) என்னும் இந்தக் கட்டுரையின் நோக்கம் மக்கள் கலாச்சாரத்தில் இந்தியாவின் கேரளா மாநிலத்தில் உள்ள கொல்லம் பகுதி சித்தரிக்கப்பட்டுள்ள பல்வேறு கலாச்சார விதங்களைத் தொகுப்பதே  ஆகும்.

## நூல்கள்

* *ஓடையில் நின்னு* - 1942-ஆம் ஆண்டில் பி. கேசவதேவ் எழுதிய இந்த நாவல், கேரளாவின் சோசலிச யதார்த்தவாதத்தின் ஒரு மைல்கல் ஆகும். கடும் வறுமையில் வாழ்ந்தபோதிலும், தனது பெருமையையும் கண்ணியத்தையும் இழக்காமல் இருக்கும் பப்பு என்ற ரிக்‌ஷாக்காரனின் வாழ்க்கையை இது விவரிக்கிறது. இந்த நாவல், கொல்லம் சந்திப்பு தொடருந்து நிலையம் அருகில் உள்ள கடிகார கோபுரத்தைச் சுற்றியிருந்த ரிக்‌ஷாக்காரர்களை அடிப்படையாகக் கொண்டது.

## திரைப்படங்கள்

* *பொன்மான்* (2025): பாசில் ஜோசப்பு நடித்த ஒரு நகைச்சுவை மர்மத் திரைப்படம் ஆகும். இது முக்கியமாக மன்ரோ தீவு, சின்னக்கடா மற்றும் குண்டரா போன்ற இடங்களில் படமாக்கப்பட்டது. இதில் கொல்லம் பாட்டு உள்ளது.

* *ஜெய ஜெய ஜெய ஜெய ஹே* (2022): தர்சனா இராசேந்திரன் மற்றும் பாசில் ஜோசப்பு நடித்த இந்த பெரும் வெற்றி பெற்ற நையாண்டி படம் , கொல்லத்தில் உள்ள ஒரு சாதாரண நடுத்தர வர்க்கக் குடும்பத்தில் அமைக்கப்பட்டுள்ளது.

* *மரியம் முக்கு* (2015): பகத் பாசில் நடித்த இந்தப் படம், கொல்லத்தில் உள்ள ஒரு கடலோர கிராமத்தில் அமைக்கப்பட்டுள்ளது. இது உள்ளூர் இலத்தீன் கத்தோலிக்க சமூகத்தின் தனித்துவமான கலாச்சாரம் மற்றும் பேச்சுவழக்கைக் காட்டுகிறது.

* *முன்றோத்துருத்* (2016): மூழ்கி வரும் மன்ரோ தீவின் பின்னணியில் அதன் கதாபாத்திரங்களின் உளவியல் நிலப்பரப்பை ஆராயும் ஒரு விருது பெற்ற திரைப்படம். 

* *ஓடையில் நின்னு* (1965): பி. கேசவதேவின் நாவலை அடிப்படையாகக் கொண்டாலும், இந்தப் படம் சுதந்திரத்திற்குப் பிந்தைய ஆரம்பகால கேரளாவில் தொழிலாள வர்க்கத்தின் சாராம்சத்தைப் படம்பிடிக்கிறது. இது பெரும்பாலும் கொல்லத்தின் தொழிலாளர் வரலாற்றோடு தொடர்புடையது.

* *பேரறியாதவர்* - கொல்லம் மாநகராட்சியில் துப்புரவுத் தொழிலாளர்களாகப் பணிபுரியும் ஒரு விதவையான தந்தை மற்றும் மகன் எதிர்கொள்ளும் கடுமையான வாழ்க்கையைச் சுற்றி இந்தக் கதை சுழல்கிறது.

* *தி டீச்சர்* (2022 திரைப்படம்) - அமலா பால் கொல்லத்தைச் சேர்ந்தவராக நடிக்கிறார்.

* *மீன்* (1980 திரைப்படம்) இப்படம் கொல்லத்தின் (குயிலோன்) கடலோர வாழ்க்கையை ஆழமாகப் பற்றியது. கதாநாயகனான குரியகோஸ் (மது நடித்தது), கொல்லம் கடற்கரையைச் சேர்ந்த ஒரு மீனவர், அவர் இறுதியில் அங்கு ஒரு மீன்பிடி சாம்ராஜ்யத்தை உருவாக்குகிறார்.

## மேற்கோள்கள்


பகுப்பு:கேரளாவில் நகரம் வாரியாக பண்பாடு
பகுப்பு:இந்திய நகரம் வாரியாக பண்பாடு
பகுப்பு:கொல்லம்
கோடேல சிவபிரசாத் ராவ்

**கோடேல சிவபிரசாத் ராவ்** (2 மே 1947 – 16 செப்டம்பர் 2019) ஒரு இந்திய அரசியல்வாதி மற்றும் தெலுங்கு தேசம் கட்சியின் மூத்த தலைவராவார். இவர் நரசராவ்பேட்டை மற்றும் சட்டெனப்பள்ளி தொகுதிகளின் முன்னாள் சட்டமன்ற உறுப்பினராகப் பணியாற்றினார்.

இவர் 2014 முதல் ஐந்து ஆண்டுகள் புதிய ஆந்திரப் பிரதேச சட்டப் பேரவையின் முதல் சபாநாயகராகப் பணியாற்றினார். முப்பதாண்டு கால அரசியல் வாழ்க்கையில், என். டி. ராம ராவ் மற்றும் ந. சந்திரபாபு நாயுடு ஆகியோரின் அமைச்சரவைகளில் உள்துறை, சுகாதாரம், நீர்ப்பாசனம், பஞ்சாயத்து ராஜ் மற்றும் ஊரக வளர்ச்சி போன்ற பல்வேறு துறைகளின் அமைச்சராகப் பொறுப்பு வகித்துள்ளார்.

## வாழ்க்கை மற்றும் கல்வி
கோடேல சிவபிரசாத் ராவ் 2 மே 1947 அன்று ஆந்திரப் பிரதேசத்தின் பல்நாடு மாவட்டம், கண்ட்லாகுண்டாவில் பிறந்தார். இவருக்கும் இவரது மனைவி சசிகலாவிற்கும் ஒரு மகளும் இரண்டு மகன்களும் உள்ளனர்.

விஜயவாடாவில் உள்ள லயோலா கல்லூரியில் தனது பல்கலைக்கழகப் படிப்பை முடித்தார். குண்டூர் மருத்துவக் கல்லூரியில் எம்.பி.பி.எஸ் (M.B.B.S.) பட்டம் பெற்ற அவர், பனாரஸ் இந்து பல்கலைக்கழகத்தில் பொது அறுவை சிகிச்சையில் முதுகலைப் பட்டம் (M.S.) பெற்றார்.

## வகித்த பதவிகள்
**சட்டமன்ற உறுப்பினராக:**
* 1983, 1985, 1989, 1994, 1999 ஆகிய ஆண்டுகளில் நரசராவ்பேட்டை தொகுதியிலிருந்து தேர்ந்தெடுக்கப்பட்டார்.
* 2014 ஆம் ஆண்டு சட்டெனப்பள்ளி தொகுதியிலிருந்து தேர்ந்தெடுக்கப்பட்டார்.

**அமைச்சராக:**
* 1987 - 1988: உள்துறை அமைச்சர்.
* 1996 - 1997: பெரிய மற்றும் நடுத்தர நீர்ப்பாசனத்துறை அமைச்சர்.
* 1997 - 1999: பஞ்சாயத்து ராஜ் துறை அமைச்சர்.
* 1999 - 2004: சுகாதாரத்துறை அமைச்சர்.
* 2014 - 2019: ஆந்திரப் பிரதேச சட்டப் பேரவையின் முதல் சபாநாயகர்.

## மேற்கோள்கள்
அபர்ணதி

**அபர்ணதி** (*Abarnathi*) என்பவர் ஒரு இந்திய நடிகை ஆவார். இவர் தமிழ் படங்களில் நடித்ததற்காக அறியப்படுகிறார். இவர் *[[தேன் (திரைப்படம்)|தேன்]]* (2021) படத்தின் மூலம் அறிமுகமாகி, *[[ஜெயில் (2021 திரைப்படம்)|ஜெயில்]]* (2021) மற்றும் *இறுகப்பற்று* (2023) படங்களில் நடித்த தனது கதாபாத்திரங்கள் மூலம் நன்கு அறியப்பட்டார். திரையுலகில் நுழைவதற்கு முன்பு, அபர்ணதி *[[எங்க வீட்டு மாப்பிள்ளை]]* (2018) என்ற உண்மைநிலை தொலைக்காட்சி நிகழ்ச்சியின் போட்டியாளர்களில் ஒருவராக கலந்துகொண்டார்.

## துவக்ககால வாழ்க்கை
அபர்ணதி கும்பகோணத்தில் பிறந்தார், நீடமங்கலத்தில் உள்ள நீலன் மெட்ரிக் மேல்நிலைப் பள்ளியில்  படித்தார். பின்னர் சென்னையில் வளர்ந்தார். கல்லூரி மாணவியாக இருந்தபோது ஆடை வடிவமைப்பு படித்தார். 

## தொழில்
அபர்ணதி, ஆர்யா நடித்த *[[எங்க வீட்டு மாப்பிள்ளை]]* (2018) என்ற உண்மைநிலை தொலைக்காட்சி நிகழ்ச்சியில் போட்டியாளராக தொலைக்காட்சியில் அறிமுகமானார். அந்த நிகழ்ச்சியில் இருந்தபோது, இவரது அணுகுமுறை மற்றும் ஆர்யாவை இவர் அழைத்த விதம் ஆகியவற்றால் கவனத்தை ஈர்த்தார்.   நிகழ்ச்சியின் இறுதிச் சுற்றுக்குத் தகுதி பெறவில்லை என்றாலும், இறுதியில் இவர் ஒரு நடிகையாகப் பணியாற்ற வாய்ப்புகளைப் பெற்றார்.  

2018 ஆம் ஆண்டின் மத்தியில், அபர்ணதி வசந்தபாலனின் *[[ஜெயில் (2021 திரைப்படம்)|ஜெயில்]]* (2021) திரைப்படத்தில் ஜி. வி. பிரகாஷ் குமாருக்கு ஜோடியாக நடிக்க ஒப்பந்தமானார். வட சென்னையில் நடக்கும் சண்டித்தனத்தை அடிப்படையாகக் கொண்ட இப்படம், மூன்று ஆண்டுகள் கழித்து தாமதமாக வெளியானது.   *[[தேன் (திரைப்படம்)|தேன்]]* திரைப்படத்தில் இவரது நடிப்பு சிறந்த அறிமுக நடிகைக்கான பரிந்துரையைப் பெற்றுத் தந்தது, அதே நேரத்தில் இவர் *[[உடன்பால்]]* (2022) திரைப்படத்தில் ஒரு இல்லத்தரசியாக நடித்தார்.  பின்னர் இவர் *டீமன்* (2023) மற்றும் *இறுகப்பற்று* (2023) என்ற கதைக்கோவைத் திரைப்படத்தில் தோன்றினார்.  

அபர்ணதி ஸ்ரீகாந்துக்கு ஜோடியாக *மாயப்புத்தகத்திலும்*, லிங்கேஷுக்கு ஜோடியாக *நாற்கரப்போர்* படத்திலும் நடித்தார்.  

## திரைப்படவியல்

; திரைப்படங்கள்

; தொலைக்காட்சி

* *[[எங்க வீட்டு மாப்பிள்ளை]]* (2018)

## பாராட்டுக்கள்

* 2020 சிறந்த பெண் அறிமுக நடிகைக்கான சைமா விருது – தமிழ் - *[[தேன் (திரைப்படம்)|தேன்]]* - பரிந்துரைக்கப்பட்டது
* 2020 தமிழக அரசின் திரைப்பட விருதுகள்-சிறப்புப் பரிசு சிறந்த நடிகை - *[[தேன் (திரைப்படம்)|தேன்]]* - வென்றது
* 2024 சிறந்த துணை நடிகைக்கான ஜே.எப்.டபிள்யூ விருது - *இறுகபற்று* - வென்றது 

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:இந்தியத் திரைப்பட நடிகைகள்
கிசோரி சக்தி இயோஜனா

**கிசோரி சக்தி இயோஜனா** *(Kishori Shakti Yojana)*  என்பது, இந்தியாவில் உள்ள பெண்கள் மற்றும் குழந்தைகள் மேம்பாட்டு அமைச்சகத்தால் தொடங்கப்பட்டு, ஒடிசா அரசால் செயல்படுத்தப்படும் ஒரு திட்டமாகும்.இதன்  பொருள் 'பருவப் பெண் மேம்பாட்டுத் திட்டம்' என்பதாகும்.  இது, 'ஒருங்கிணைந்த குழந்தை மேம்பாட்டு சேவைகள்' (ICDS) எனும் அரசுத் திட்டத்தின் கீழ், 11 முதல் 18 வயதுக்குட்பட்ட பருவப் பெண்களுக்காகச் செயல்படுத்தப்படுகிறது. பருவப் பெண்களுக்கு அதிகாரமளிப்பது, அவர்களைச் சுயசார்புடையவர்களாக மாற ஊக்குவிப்பது, அவர்களின் கல்வி மற்றும் தொழில்சார் முயற்சிகளுக்கு உதவுவது, சுகாதாரப் பராமரிப்பை மேம்படுத்துவது மற்றும் அவர்கள் பொறுப்புள்ள குடிமக்களாக வளர்வதற்குத் தேவையான அறிவைப் பெறும் வகையில் சமூகத்துடன் அவர்களை இணைப்பது ஆகியவையே இத்திட்டத்தின் நோக்கங்களாகும்.

## வரலாறு

கிசோரி சக்தி இயோஜனா என்பது ஒருங்கிணைந்த குழந்தை மேம்பாட்டு சேவைகளின் கீழ் இருந்த முந்தைய வளரிளம் பெண்கள் திட்டத்தின் மறுவடிவமைப்பு ஆகும். இது அதன் வரம்பை விரிவுபடுத்தி, அதன் உள்ளடக்கத்தை மேம்படுத்துகிறது.

## நோக்கங்கள்

இத்திட்டத்தின் நோக்கங்கள், 11 முதல் 18 வயதுக்குட்பட்ட சிறுமிகளுக்கு அவர்களின் கல்வி மற்றும் தொழிலில் உதவுதல், ஆரம்ப சுகாதாரப் பராமரிப்பு மற்றும் சுகாதாரம் குறித்து அவர்களுக்கு விழிப்புணர்வை ஏற்படுத்துதல், பரந்த அறிவைப் பெறவும் சமூகத்தைப் பற்றிய அறிவைப் பெறவும் அவர்களுக்கு ஒரு வழியை வழங்குதல், மற்றும் அவர்களைத் தன்னிறைவு அடையத் தயார்படுத்துதல் ஆகும்.

## மேற்கோள்கள்

## வெளி இணைப்புகள்
*

பகுப்பு:இந்தியாவில் மகளிர் கல்வி
பகுப்பு:இந்திய அரசுத் திட்டங்கள்
பகுப்பு:ஒடிசா அரசு
பகுப்பு:இந்தியாவில் மனித உரிமைகள்
பகுப்பு:இந்தியாவில் சமூகப் பிரச்சனைகள்
கிச்சு

**கிச்சு**  *(Khichu)* என்பது அப்பளம் செய்வதற்கான ஓர் அடிப்படை மாவுப் பொருள் ஆகும். இருப்பினும், அதன் சுவையின் காரணமாக இது ஒரு சிற்றுண்டியாகவோ அல்லது துணை உணவாகவோ உண்ணப்படுகிறது. இது அரிசி மாவிலிருந்து தயாரிக்கப்படுகிறது. இருப்பினும், சில சமயங்களில் மற்ற மாவுகளும் பயன்படுத்தப்படுகின்றன. இது குசராத்து மக்கள் செய்யும் உணவு வகையாகும்.இந்த சிற்றுண்டியானது, மாவை கஞ்சி போல தண்ணீரில் வேகவைத்து, சீரகம் மற்றும் பப்பட கார் எனப்படும் கார உப்பு (சோடியம் கார்பனேட்டு மற்றும் சோடியம் பைகார்பனேட்டு ஆகியவற்றை முக்கியக் கூறுகளாகக் கொண்ட ஒரு கார உப்பு) சேர்த்து, பின்னர் அந்த மாவை ஆவியில் வேகவைத்துத் தயாரிக்கப்படுகிறது. இது பெரும்பாலும் எண்ணெய் மற்றும் மிளகாய்ப்பொடியுடன் பரிமாறப்படுகிறது.

## சொற்பிறப்பியல்
கிச்சியு அல்லது கிச்சு என்ற பெயர், இந்த மாவின் இழுபடும் தன்மையிலிருந்து பெறப்பட்டது. இந்திய மொழிகளில் 'கிஞ்ச்' என்றால் இழுத்தல் என்று பொருள் தருகிறது.

இந்த மாவிலிருந்து தயாரிக்கப்படும் பப்படங்கள் கிச்சியா பப்படம் என்று அழைக்கப்படுகின்றன. கிச்சு பாரம்பரியமாக பருவமழைக் காலத்தில் உண்ணப்படுகிறது.

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:குசராத்தின் பண்பாடு
பகுப்பு:இந்திய உணவுகள்
போகா சாவல்

**போகா சாவல்** (Boka Chaul) என்பது இந்தியாவின் அசாம் மாநிலத்தில் பெரும்பாலும் விளைவிக்கப்படும் குறுகிய தானிய அரிசி வகையாகும்.இது கீழ் பிரம்மபுத்திரா பள்ளத்தாக்குப் பகுதியில் பரவலாக பயிரிடப்படுகிறது. துப்ரி, கோக்ராஜார், சிராங், பொங்கைகான், கோல்பாரா, பார்பேட்டா, நல்பாரி, பக்சா, காம்ரூப் (ஊரகம்), காம்ரூப் (நகரம்), தராங் மற்றும் உடால்குரி போன்ற மாவட்டங்களில் இது அதிகமாக காணப்படுகிறது.போகா சாவல் என்பது ஒரு தனிப்பட்ட வகை அரிசிக்கான பெயராகவும் பயன்படுத்தப்படுகிறது. இது “போகா தானம்” எனப்படும் குளிர்கால அரிசி வகையை ஆவியில் வேகவைத்து தயாரிக்கப்படுகிறது.இந்த அரிசியை சாப்பிடத் தயாராக்க குளிர்ந்த நீரில் ஊறவைத்தாலே போதும்; இதுவே இதன் சிறப்பம்சமாகும்.புவியியல் அடையாளச் சான்று பெற்ற இந்த அரிசி “போகா சாவல்” என்ற பெயரிலேயே அறியப்படுகிறது.

## பெயர்
போகா சாவல் என்பது அசாமிய மொழியில் மென்மையான அரிசிஎன்று பொருள் தருகிறது. போகா என்பது சேறு அல்லது மென்மை என்பதைக் குறிக்கிறது; இது அரிசியின் மிருதுவான தன்மையை காட்டுகிறது. சாவல் என்பது அரிசி என்று பொருள்.

## விளக்கம்
போகா சாவல் அற்புத அரிசி என்றும் அழைக்கப்படுகிறது. இதன் முக்கிய சிறப்பு என்னவெனில், சமைக்காமல் கூட இதை சாப்பிட முடியும்.இந்த அரிசியை சற்று வெதுவெதுப்பான நீரில் சில நிமிடங்கள் ஊறவைத்தால், அது சமைத்த அரிசி போல மென்மையாக மாறுகிறது.இதற்கான காரணம் இதில் உள்ள அமிலோஸ் அளவு குறைவாக இருப்பதுதான். அமிலோஸ் என்பது அரிசியின் கடின தன்மைக்கு காரணமான ஒரு மாவுச்சத்து ஆகும். போகா சாவலில் இது குறைவாக இருப்பதால், அது எளிதில் மென்மையாகி செரிமானத்திற்கும் உகந்ததாக இருக்கும்.

### '''விவசாயம் மற்றும் புவியியல் முக்கியத்துவம்'''
போகா சாவல் கீழ் பிரம்மபுத்ரா பள்ளத்தாக்குப் பகுதியில் உள்ள செழிப்பான ஆற்றுப்படிக மண்ணில் வளமாக வளர்கிறது. பிரம்மபுத்ரா நதி கொண்டு வரும் சத்துகள் நிறைந்த மணல் படிவங்கள் இந்த தனித்துவமான அரிசி வகையை வளர்க்க உகந்த சூழலை உருவாக்குகின்றன.

### கலாச்சார முக்கியத்துவம் மற்றும் உணவு பயன்பாடு
வரலாறு: 17ஆம் நூற்றாண்டில் முகலாய படையெடுப்புக்கு எதிராக போராடிய அஹோம் படையினருக்கு இது முக்கியமான உணவாக இருந்தது.பாரம்பரிய உணவு: கோடை காலத்தில் அதிகமாக உண்ணப்படும் இது, மத நிகழ்வுகளிலும் பயன்படும்.நவீன பயன்பாடு: வேகமாக தயாரிக்கக்கூடியதால், பிஸியான வாழ்க்கை முறையிலும், பாதுகாப்புப் படையினரிடமும் இது பயன்படுகிறது.போகா சாவல் ஜல்பான்: தயிர், வெல்லம் போன்றவற்றுடன் சேர்த்து சாப்பிடப்படும் அசாமிய காலை உணவாகும்.பன்முக பயன்பாடு: தனியாகவும், காலை உணவாகவும், பல்வேறு உணவுகளின் ஒரு பகுதியாகவும் பயன்படுத்தலாம்.

## புவியியல் குறியீடு
இந்த அரிசி வகைக்கு இந்திய ஒன்றிய அரசின் புவியியல் குறியீட்டு பதிவகத்தால் 30 ஜூலை 2018 அன்று புவியியல் குறியீட்டு அங்கீகாரம் வழங்கப்பட்டது. இது 24 ஜூலை 2026 வரை செல்லுபடியாகும்.குவாஹாட்டியில் உள்ள லோட்டஸ் முன்னேற்ற மையமும், சுற்றுச்சூழல் கல்வி மையமும் இதற்கான பதிவு விண்ணப்பத்தை முன்மொழிந்தன. 2018ஆம் ஆண்டு விண்ணப்பித்த பிறகு, 2023ஆம் ஆண்டு இந்த அரிசி அதிகாரப்பூர்வமாக அங்கீகாரம் பெற்றது. இதனால் போகா சாவல் என்ற பெயர் அந்தப் பகுதிகளில் உற்பத்தியாகும் அரிசிக்கே மட்டுப்படுத்தப்பட்டது.இந்த அங்கீகாரம், சட்டவிரோத விற்பனை மற்றும் தவறான சந்தைப்படுத்தலைத் தடுக்கும் விதமாக சட்டபூர்வ பாதுகாப்பையும், தனித்துவமான அடையாளத்தையும் வழங்குகிறது.

## மேற்கோள்கள்
கடலை மாவு கறி

**கடலை மாவு கறி**  *(Jhunka)*எனப்படும்  யுங்கா அல்லது ஜுங்கா என்பது பொலெண்டாவைப் போன்ற ஒரு கடலை மாவு கஞ்சி அல்லது கடலை மாவு குழம்பு ஆகும்.  இது மகாராட்டிரம்,] வட கர்நாடகா மற்றும் கோவாவில் தயாரிக்கப்படும் ஒரு பாரம்பரிய  இந்திய உணவாகும். இது பெரும்பாலும் *பித்லா* அல்லது *பித்லேவுடன்* குழப்பப்படுகிறது. இருப்பினும், பிந்தையது கடலை மாவிலிருந்தும் தயாரிக்கப்படலாம்.இது ஈரமானது மற்றும் சுவையில் லேசானது. சோளம் மற்றும் கம்பு கலந்த பாக்கரி என்னும் உரொட்டியுடன் பரிமாறப்படும்போது, ​​இந்த உணவு கடலைமாவு பாக்கரி அல்லது பித்லா பாக்கரி என்று குறிப்பிடப்படுகிறது. மகாராட்டிராவின் விதர்பா பகுதியில் *பித்லே சுன்* என்றும் அழைக்கப்படுகிறது.
கடலை மாவு கறி பக்கோடா மகாராஷ்டிராவின் மிக முக்கியமான கிராமப்புற உணவாகக் கருதப்படுகிறது.  இது கர்தா அல்லது தேச்சாவுடன் பரிமாறப்படுகிறது. சமீப காலங்களில்,கோண்டாகட் சிம்மகட் சிம்மகட் போன்ற மலைக்கோட்டைகளுக்கான மலையேற்றப் பயணங்களில் பித்லா பாக்கரி ஒரு பிரிக்க முடியாத அங்கமாகிவிட்டது.

கடலை மாவு கறி -பித்லா, நார்ச்சத்து, புரதம், கார்போவைதரேட்டுகள் மற்றும் பொட்டாசியம் ஆகியவற்றின் சமச்சீரான உள்ளடக்கம் காரணமாக ஒரு சத்தான உணவாகக் கருதப்படுகிறது.

## தயாரிப்பு முறை

கடலை மாவு கறி தயாரிக்க கடலை மாவை (பேசன்) தண்ணீருடன் கலந்து அரை திடமான பசை போல கலந்து கொள்ளவேண்டும். பின்னர் அது எண்ணெயில் பச்சை மிளகாய், சிவப்பு மிளகாய் தூள், மஞ்சள், உப்பு, வறுத்த வெங்காயம், கடுகு, இஞ்சி, பூண்டு, சீரகம் மற்றும் கொத்தமல்லி இலைகள் போன்ற பல்வேறு பொருட்களுடன் வதக்கப்படுகிறது.  கடலை மாவு கறி பாரம்பரியமாக பக்கோடாவுடன் பரிமாறப்படுகிறது. மேலும் இது கம்பு,சோள சப்பாத்தி அல்லது அரிசி உணவுடனும் உண்ணப்படுகிறது.

## அரசியல் முக்கியத்துவம்

1995 ஆம் ஆண்டில், சிவசேனா-பாரதிய ஜனதா கட்சி அரசு மகாராட்டிராவில் கடலை மாவு கறி-பாக்கரி திட்டத்தை அறிமுகப்படுத்தியது. வேலையில்லாதவர்களுக்கு 6000 க்கும் மேற்பட்ட கடைகளை ஒதுக்குவதன் மூலம் மாநிலத்தின் சமூகப் பொருளாதார நெருக்கடியைச் சமாளிப்பதை இத்திட்டம் நோக்கமாகக் கொண்டிருந்தது.  இத்திட்டம் வெற்றி பெறவில்லை. ஏனெனில் கடைகளால் ஒரு ரூபாய் மானிய விலையில் கடலை மாவு கறி-பாக்கரி வழங்க முடியவில்லை. எனவே அவர்கள் அதற்கு பதிலாக மற்ற உணவுகளை விற்கத் தொடங்கினர்.  2000 ஆம் ஆண்டில்,  காங்கிரசு-என்சிபி அரசு இத்திட்டத்தை முடிவுக்குக் கொண்டுவந்தது, மேலும் உச்ச நீதிமன்றம் இந்த முடிவை உறுதி செய்தது.

## மேற்கோள்கள்

பகுப்பு:கர்நாடக சமையல்
பகுப்பு:இந்திய உணவுகள்
பகுப்பு:மகாராட்டிரப் பண்பாடு
பகுப்பு:தெற்காசியப் பண்பாடு
பகுப்பு:இந்து பண்பாடு
டி. சுப்பையா

**டி. சுப்பையா** (ஆங்கிலம்; மலாய்: (*T. Subbiah*) என்பவர் மலேசிய வழக்கறிஞர்; அரசியல்வாதி ஆவார். 1974 முதல் 1986 வரை பினாங்கு மாநிலத்தின் பாகன் டாலாம் சட்டமன்றத் தொகுதியின் உறுப்பினராக மூன்று தவணைகளுக்குப் பணியாற்றிய அவர்  1971 முதல் 1990 வரை பினாங்கு மாநில மலேசிய இந்தியர் காங்கிரசு (**MIC**) கட்சியின் தலைவர் பதவியையும் வகித்தவர் ஆவார்.

## அரசியல் வாழ்க்கை
பினாங்கு மாநில அரசாங்கத்தில் பத்தாண்டுகளுக்கும் மேலாகப் பணியாற்றிய அவர், பினாங்கு முதலமைச்சர் துன் டாக்டர் லிம் சோங் இயூ-வின் கீழ் பினாங்கு மாநில அமைச்சர் (நிலக் குழுத் தலைவர்) பொறுப்பையும் வகித்தார். 

பாகன் டாலாம் சட்டமன்றத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதி 2004-ஆம் ஆண்டில் நீக்கப்பட்டு, பிறை சட்டமன்றத் தொகுதி; மற்றும் மாக் மண்டின் சட்டமன்றத் தொகுதிகளாகப் பிரிக்கப்பட்டது. பின்னர் 2004-ஆம் ஆண்டில் பிறை சட்டமன்றத் தொகுதி; மற்றும் பாகன் ஜெர்மால் சட்டமன்றத் தொகுதிகளில் இருந்து மீண்டும் உருவாக்கப்பட்டது.

## சமூகப் பணிகள்
பினாங்கு மாநிலத்தின் ஏழை எளிய மாணவர்களின் கல்விக்காக 1986-ஆம் ஆண்டு *மாணவர் மேம்பாடு மற்றும் பயிற்சி நிதி* (*Development and Training of Students Fund*) என்ற அமைப்பைத் தொடங்கினார். ஜப்பான் மற்றும் அமெரிக்கா சென்ற தமது பயண அனுபவங்களை நூல்களாக எழுதி, அவற்றின் விற்பனை மூலம் கிடைத்த தொகையை இந்த நிதிக்காகப் பயன்படுத்தினார்.

## குடும்பம்
அவருக்கு டத்தின் மீனாட்சி சுப்பையா என்ற மனைவியும், பிள்ளைகளும் பேரப்பிள்ளைகளும் உள்ளனர்.

## மேலும் காண்க
* பாகன் டாலாம் சட்டமன்றத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Hussain, M. (1987). *Membangun demokrasi: Pilihanraya di Malaysia*. Kuala Lumpur: Karya Bistari.
*Ibnu, H. (1993). *PAS kuasai Malaysia?: 1950-2000 sejarah kebangkitan dan masa depan*. Kuala Lumpur: GG Edar.

## வெளி இணைப்புகள்

பகுப்பு:1932 பிறப்புகள்
பகுப்பு:2024 பிறப்புகள்
பகுப்பு:பினாங்கு மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
பிரதீப் கோசு

**பிரதீப் கோசு** *(Pradip Ghosh)* 15ஆகஸ்ட் 1942 -16 அக்டோபர் 2020) இந்தியாவின் மேற்கு வங்காளத்தைச் சேர்ந்த வங்க மொழி சொற்பொழிவாளர் ஆவார். அவரது தந்தையின் பெயர் சின்மாய் ஜுபன் கோசு அவார். அவரும் ஓர் சொற்பொழிவாளர் ஆவார். கோசு அவர்களுக்கு மூன்று வயதாக இருக்கும் போது, பாராயணக் கலையை அறிமுகப்படுத்தினார். 1960 களில் வங்காளத்தின் கலாச்சார சூழலில் பாராயணத்தை, பரவலாக ஏற்றுக்கொள்ளச்  செய்த ஒரு முன்னோடியாக கோசு திகழ்ந்தார்.

## தொழில்
அவர் மேற்கு வங்காள அரசின் தகவல் மற்றும் கலாச்சார விவகாரங்கள் துறையில், இணை இயக்குநராக பணியாற்றினார். 

## பேச்சுக்கலை
பிரதீப் அவர்கள் இளமைப் பருவத்திலேயே சொற்பொழிவு கலையில் பேரார்வம் உடையவராக இருந்தார். வங்காள மொழியில் சொற்பொழிவையும் பாராயணத்தையும் பிரபலப்படுத்திய முன்னோடிகளில் அவரும் ஒருவர் ஆவார். காஜி நஸருல் இசுலாமின் மகனான காஜி சப்யசாச்சியுடன் அவருக்கு சிறந்த நட்பு இருந்தது. மேலும் பலமுறை அவர்கள் கலாச்சார நிகழ்ச்சிகளில் மேடையை பகிர்ந்துக் கொண்டு ஒன்றாக சொற்பொழிவு நிகழ்த்தினார்கள். இவர் தனது ஈடு இணையற்ற பாராயண பணிக்காக நினைவு கூரப்படுகிறார். அவரது பாராயணங்கள் எண்ணற்ற குறுந்தகடுகள் மற்றும் ஒலிநாடாக்கள் வடிவிலான ஆல்பங்களில் கிடைக்கின்றன. காஜி நஸ்ருல் இசுலாம் எழுதிய 'கமால் பாஷா' மற்றும் ரவீந்திரநாத் தாகூர் எழுதிய 'தேவதார் கிராஸ்'ஆகியவற்றின் பாராயணங்கள் அவரத குறிப்பிடத்தக்க படைப்புகளில் சிலவாகும். கோசின் தாகூர் கவிதைகளின் மொழிபெயர்ப்பு மில்லியன் கணக்கான மக்களின் இதயத்தை தொட்டது. அவருடைய பாணிச்சக்ரா மற்றும் சுர்பாரதி சங்கீத் பரிஷத் உள்ளிட்ட பல கலாச்சார அமைப்புகளுடன் தொடர்புடையவர்.  

## விருதுகள்
2016 ஆம் ஆண்டு மேற்கு வங்க அரசு அவரை பாராட்டும் விதமாக காசி சப்யாசாச்சி விருது வழங்கப்பட்டது.
## நினைவொப்பம்

அவர் கலைநயமிக்க முறையில் கையொப்பமிடுவதில் பெயர் பெற்றவர்.
## மரணம்
அக்டோபர் 16 அன்று காலை 6.40 மணிக்கு ஜோத்பூர் பூங்காவில் உள்ள தனது இல்லத்தில் காய்ச்சலால் அவதிப்பட்டு வந்தார். அவரது மரணத்திற்குப் பிறகு பெறப்பட்ட இரத்த அறிக்கை அவருக்கு கோவிட்-19 தொற்று இருந்ததை உறுதிப்படுத்தியது.  அவரது மகள் பிரிதா கோசு உயிருடன் உள்ளார். அவர் தனது சீடர்கள் மற்றும் மாணவர்கள் மூலம் வங்காளத்தில் சொற்பொழிவின் பாரம்பரியத்தைச் விட்டுச் சென்றார். 

## மேற்கோள்கள்

பகுப்பு:1942 பிறப்புகள்
பகுப்பு:2020 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:இந்தியாவில் கொள்ளை நோய்கள்
பகுப்பு:கொல்கத்தா நபர்கள்
நியாசம்

**நியாசம் சடங்கு**  *(Nyasa(ritual))*  என்பது இந்து மதத்தில் உள்ள ஒரு கருத்தாகும்.இது "வைத்தல்" அல்லது "கீழே வைத்தல்" என்ற பொருளைத் தருகிறது. இது ஒரு மந்திரத்தின் குறிப்பிட்ட பகுதிகளை உச்சரிக்கும்போது உடலின் பல்வேறு பாகங்களைத் தொடுவதை உள்ளடக்கியது. உடலின் மீது மந்திரங்களை இவ்வாறு திணிப்பது, ஒருவரின் சொந்த உடலுக்குள் தெய்வீகக்தன்மையான கடவுளை நிலைநிறுத்துவதாக அல்லது நிறுவுவதாகக் கருதப்படுகிறது. உதாரணமாக, ஒரு சாதகராகவும் யோகியாகவும் இருக்கும் சிற்பியின் உபகரணங்களில் நியாசமும் ஒன்றாகும்.

ஒவ்வொரு மந்திரமும் ஒரு குறிப்பிட்ட நியாசத்துடன் தொடர்புடையது. நியாசங்களில் பல்வேறு வகைகள் உள்ளன.அவற்றுள் மிக முக்கியமானவை கர நியாசம் மற்றும் அங்க நியாசம் ஆகும்.கர நியாசம் என்பது கரத்தால் தொடுதல்.அங்க நியாசம் என்பது உடலால் தொடுதல்.

சடங்கு கையேடுகளில் நியாச மந்திரங்களுக்கு முன் பொதுவாக ஏழு என்ற எண் எழுதப்படுகிறது. இது மந்திரத்திற்கு முன் ஏழு பீஜாக்சரங்கள் (புனித எழுத்துக்கள்) உச்சரிக்கப்பட வேண்டும் என்பதைக் குறிக்கிறது.

சிறீவித்யா பின்பற்றுபவர்கள் மாத்ருக நியாசத்தைப் பயிற்சி செய்கிறார்கள்.

யோகா பயிற்சியில் பொதுவாகப் பயன்படுத்தப்படும் *வின்யாசா* என்ற சொல், 'வைத்தல்' என்று பொருள்படும் 'ந்யாசா' என்ற சொல்லிலிருந்தும், 'ஒரு சிறப்பு வழியில்' என்று பொருள்படும் 'வி' என்ற சொல்லிலிருந்தும் உருவானது.

அகிர்புத்ன்ய சம்கிதை, நியாசாவை அடைக்கலம் தேடும் ஒரு பக்திச் செயல் என்று விவரிக்கிறது.

## மேற்கோள்கள்

பகுப்பு:மந்திரங்கள்
பகுப்பு:இந்து சமய வழக்கங்கள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:கருத்துருக்கள்
பகுப்பு:இந்தியப் பண்பாடு
பகுப்பு:இந்து பண்பாடு
பகுப்பு:இந்து சமயம்
பகுப்பு:இந்திய சமயங்கள்
பகுப்பு:தியானம்
பகுப்பு:சைவ சமய விழாக்கள்
பகுப்பு:திபெத்திய பௌத்தம்
பஞ்சரத்தின பருப்பு

**பஞ்சரத்தின பருப்பு** *(Panchratna dal)* இந்திய துணைக்கண்டத்திலும், கயானா, சுரினாம், டிரினிடாட் மற்றும் டொபாகோ ஆகிய நாடுகளில் உள்ள இந்திய வம்சாவளி சமூகங்களிலும் பிரபலமான ஒரு பருப்பு வகையாகும். இராசத்தானி சமையலில் *பஞ்ச்மெல் பருப்பு* என்றும், கரீபியன் சமையலில் *பஞ்சா தால்* என்றும் அழைக்கப்படுகிறது. பருப்பு வகைகள் இந்திய சமையலின் ஒரு ஒருங்கிணைந்த பகுதியாகும். இது வழக்கமாக சிறப்பு சந்தர்ப்பங்களில் பரிமாறப்படும் ஒரு உணவாகும். இது பொதுவாக இந்திய உரொட்டி அல்லது சப்பாத்தியுடன் சேர்த்து உண்ணப்படுகிறது.

## சொற்பிறப்பியல்

பெயரே குறிப்பிடுவது போல, ஐந்து என்ற சமசுகிருத மூலமான 'பஞ்ச்' என்பதை அடிப்படையாகக் கொண்டு, பஞ்சரத்தின பருப்பு இந்திய வீடுகளில் பொதுவாகப் பயன்படுத்தப்படும் ஐந்து விதமான பருப்பு வகைகளை (தானியங்களை) ஒன்றாகக் கலந்து தயாரிக்கப்படுகிறது. 'இரத்னா' என்ற சொல்லுக்கு இரத்தினங்கள் என்றும், 'மெல்' என்பதற்கு கலவை என்றும் பொருள். எனவே, பஞ்சரத்னா மற்றும் பஞ்சமெல் முறையே 'ஐந்து இரத்தினங்கள்' மற்றும் 'ஐந்து பருப்புகளின் கலவை' என்று பொருள்படுகின்றன.

## பஞ்சரத்தின பருப்பின் கலவை

பாரம்பரியமாக, ஒரு பஞ்சரத்ன பருப்புக் கலவையில் துவரம் பருப்பு உளுத்தம் பருப்பு, பாசிப்பருப்பு, கடலைப்பருப்பு மற்றும் மசூர் பருப்பு ஆகியவை சம அளவில் இருக்கும். பருப்புகளை மென்மையாக்குவதற்காக, இந்தக் கலவை முதலில் தண்ணீரில் ஊறவைக்கப்படுகிறது. பின்னர், பருப்பு வேகும் வரை இந்தக் கலவை 15 நிமிடங்கள் அழுத்தச் சமைகலனில் வேகவைக்கப்படுகிறது. வெந்த பருப்பில் வெண்ணெய், மிளகாய், சீரகம், கிராம்பு, ஏலக்காய், இஞ்சி மற்றும் கரம் மசாலா சேர்த்து சுவையூட்டப்படுகிறது.

சில சமையல் குறிப்புகளில், மற்ற நான்கு பருப்புகளை விட சில பகுதிகளில் அரிதாகக் கிடைக்கும் நரி பருப்பு என அழைக்கப்படும் தட்டைப்பயறு பருப்புக்குப் பதிலாக மசூர் பருப்பு பயன்படுத்தப்படுகிறது.

## மேலும் பார்க்க

* இராசத்தானி உணவு வகைகள்

* தால்சா

* தால் மக்கானி

* தால் பாதாம் சக்கி

* கந்தா கச்சௌரி

* இலாப்சு

* தால் பாடி சுர்மா

## மேற்கோள்கள்

பகுப்பு:இந்திய உணவுகள்
பகுப்பு:நாடுகள் வாரியாக உணவுகள்
பகுப்பு:பாக்கித்தான் பண்பாடு
பகுப்பு:இராஜஸ்தான் பண்பாடு
பகுப்பு:வட இந்திய உணவு வகைகள்
நீயா 7 (தொலைக்காட்சித் தொடர்)

**நீயா 7** என்பது சக்தி தொலைக்காட்சியில் 29 ஏப்ரல் 2026 திங்கள் முதல் வெள்ளி வரை இரவு
7:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.